разкази с хумор за Пътуване
На един борец му се развалила колата. Принудил се да пътува с влак. В купето, освен него имало една млада двойка. Било горещ летен ден и вътре - жегата направо не се търпяла!
По едно време, момичето помолило своя възлюбен:
- Мило, отвори малко прозореца, че ще припадна от задух!
Оня бил доста кльощав и слаб физически. Започнал да върти ръкохватката, но не успял да направи нищо. Напрегнал се, напънал се до краен предел, задъхал се ужасно - не става и не става!
Тогава, борецът се надигнал тежко, приближил се и наредил:
- Айде, бегай оттука!
Отметнал рязко глава назад и после - с всичка сила я стоварил върху прозореца! Стъклото станало на сол!
Двойката загубила ума и дума!
А борецът казал поучително:
- Разбра ли сега, бате? Не са важни мускулите! Важното е човек да си служи добре с главата!